
CAIET DE SARCINI

privind achiziţia serviciului

 “Închirierea şi întreţinerea toaletelor ecologice mobile pe raza municipiului Timişoara”

1. OBIECTUL  ACHIZIŢIEI
1.1 Închirierea şi întreţinerea de toalete ecologice mobile pe raza Municipiului Timişoara în locaţiile cuprinse în Anexa 1 a prezentului caiet de sarcini şi servicii de întreţinere pentru acestea.
1.2 Servicii de întreţinere  pentru toaletele ecologice din cadrul programului „Reabilitarea infrastructurii publice urbane a malurilor Canalului Bega” în locaţiile cuprinse în Anexa 2 a prezentului caiet de sarcini
Numărul de toalete ecologice prevăzute la punctul 1.1 care face obiectul prezentei proceduri de achiziţie este de minim 40 bucăţi, acestea putând fi suplimentate în funcţie de nevoile achizitorului, la un maxim de 70 bucăţi pe perioada acordului-cadru.
Serviciile de întreţinere aferente acestora de la un minim de 24.960 (40x3x52x4) servicii,  la un număr maxim de 53.040 servicii (43.680 servicii standard (70x3x52x4) + 9360 (30x3x26x4) servicii suplimentare pe perioada acordului-cadru.

Numărul de toalete ecologice prevăzute la punctul 1.2 care face obiectul prezentei proceduri de achiziţie este de 28 bucăţi pe perioada acordului-cadru.

Serviciile de întreţinere aferente acestora de la un minim de 2.080 servicii (20x1x52x2),  la un număr maxim de 11.648 servicii (5.824 servicii standard (28x1x52x4) + 5.824 (28x2x26x4) servicii suplimentare pe perioada acordului-cadru.

Se va încheia un acord-cadru cu un singur operator economic.

Durata acordului cadru : 48 luni.
Cantităţi minime şi maxime aferente acordului-cadru:

Închirierea de toalete ecologice pentru: 
- cantitate minimă = 40 bucăţi; 
- cantitate maximă = 70 bucăţi. 
Servicii de întreţinere: 
- cantitate minimă = 27.040 servicii; 
- cantitate maximă = 64.688 servicii.
În baza acordului-cadru se vor încheia patru contracte subsecvente, fiecare pe o perioadă de un an.

Cantităţi minime şi maxime aferente unui contract subsecvent:

Închirierea de toalete ecologice pentru: 
- cantitate minimă = 40 bucăţi; 
- cantitate maximă = 70 bucăţi. 
Servicii de întreţinere: 
- cantitate minimă = 6760 servicii; 
- cantitate maximă = 16172 servicii.

În baza acordului-cadru şi a contractelor subsecvente vor fi prestate serviciile de închiriere şi întreţinere a toaletelor ecologice pe raza Municipiului Timişoara, în conformitate cu cerinţele impuse în Caietul de sarcini.
Serviciile prestate pe parcursul derulării acordului-cadru, se vor deconta la valoarea tarifelor unitare ofertate.

Autoritatea contractantă doreşte închirierea de cabine de toalete ecologice precum şi a serviciilor de întreţinere a acestora, în scopul asigurării igienei în zonele verzi (scuaruri, parcuri, grădini publice, locuri de joacă special  amenajate) şi zonele aglomerate din Municipiul Timişoara, pe tot parcursul anului, cu precădere în sezonul cald şi în perioadele cu festivităţi la care Municipiul Timişoara este organizator, coorganizator sau partener la organizarea de evenimente, precum şi servicii de întreţinere la toaletele ecologice situate de-a lungul pistelor de biciclişti din cadrul programului „Reabilitarea infrastructurii publice urbane a malurilor Canalului Bega”
2.MODALITATEA DE  PRESTARE  A SERVICIULUI 

     2.1 Pentru asigurarea condiţiilor zilnice de igienă în zonele verzi (scuaruri, parcuri, grădini publice, locuri de joacă special amenajate) şi zonele aglomerate din Municipiul Timişoara, cabinele de toalete ecologice trebuiesc instalate, puse în funcţiune, întreţinute şi curăţate de trei ori pe săptămână. Locaţiile în care pot fi amplasate cabinele de toalete ecologice sunt stabilite în anexa 1 a prezentului caiet sarcini iar prin ordinele de lucru emise de achizitor se stabileşte numărul de cabine care trebuiesc instalate, în limita numărului maxim de toalete ecologice, aşa cum sunt prevăzute la punctul 1. 

      2.2 Pentru asigurarea condiţiilor zilnice de igienă a toaletele ecologice situate de-a lungul pistelor de biciclişti din cadrul programului „Reabilitarea infrastructurii publice urbane a malurilor Canalului Bega”, întreţinerea şi curăţarea acestora se va face o dată pe săptămână, iar în perioadele cu temperaturi ridicate de maxim trei ori pe săptămână. Locaţiile în care sunt amplasate cabinele de toalete ecologice sunt stabilite în anexa 2 a prezentului caiet sarcini iar prin ordinele de lucru emise de achizitor se stabileşte frecvenţa serviciilor de întreţinere care trebuiesc efectuate, în limita numărului maxim de servicii, aşa cum sunt prevăzute la punctul 1. 

2.3 Montarea şi demontarea cabinelor prevăzute la punctul 1.1 se va face de către prestator pe cheltuiala sa, în punctele stabilite de achizitor. Cabinele de toalete ecologice vor fi instalate pe tot parcursul anului şi vor fi menţinute în stare de igienă de către prestator.

2.4 Vidanjarea, întreţinerea şi asigurarea condiţiilor de igienă a cabinelor de toaletă în anumite perioade şi pentru anumite locaţii specificate pot fi suplimentate, la solicitarea achizitorului.

2.5     Operaţiunile de întreţinere şi asigurarea condiţiilor de igienă a cabinelor de toaletă sunt prevăzute explicit în Regulamentul de serviciu şi presupun efectuarea următoarelor acţiuni principale:

· vidanjare rezervor dejecţii;
· înlocuire  substanţă  activă   parfumată  care dezinfectează, descompune şi macerează materiile fecale;
· spălare interioară cu jet de înaltă presiune;
· ştergere interior cabină;
· spălare pisoar;
· parfumare pereţi cabină;
· înlocuire hârtie igienică.
 3.SPECIFICAŢII TEHNICE

     3.1 Primăria Municipiului Timişoara doreşte amplasarea de toalete ecologice cu îndeplinirea următoarelelor condiţii :

Cabina de toaletă trebuie să fie dotată cu:

·  uşă cu încuietoare cu semn alternativ ocupat/liber (sau similar) ;
· bazin pentru colectarea, tratarea şi evacuarea dejecţiilor şi apelor uzate astfel încât să nu polueze solul, apele, sau aerul;
· dispozitiv de separare acţionat cu mâner sau pedală, care să impiedice contactul vizual cu rezervorul de dejecţii, să nu permită tegumentelor să sară din bazinul de stocare a dejecţiilor în timpul utilizării ; 
· bazin pentru spălarea şi curăţarea dispozitivului de separare;
· sistem de aerisire ;
· suport pentru hârtie igienică ;
· scaun toaletă cu capac rabatabil ;
· podea antiderapantă.
· cabina de toaletă trebuie să fie independentă de sistemul de canalizare şi alimentare cu apă al oraşului;

· cabinele de toaletă să fie noi, solid ancorate; 

· obiectele sanitare vor fi menţinute în permanentă stare de funcţionare, luându-se toate măsurile în acest sens ;

· se va efectua dezinfecţie profilactică ;

· cabinele de toaletă vor avea dotarea specifică prevăzută în normele de proiectare ;
· cabina de toaletă trebuie să fie confecţionată din materiale ecologice, materiale rezistente, uşor de întreţinut (spălare, dezinfectare), cu suprafeţe netede şi colţuri rotunjite pentru evitarea eventualelor accidente;

· cabina de toaletă va trebui să asigure o astfel de utilizare încât să nu producă disconfort (olfactiv, vectori, estetic) ;

·  cabinele vor fi semnalizate adecvat;
· cabinele vor fi amplasate în locurile indicate de achizitor; 
· cabinele vor fi de culoare verde ;

· se interzice amplasarea cabinelor de toaletă în zona fronturilor vizibile ale clădirilor declarate monumente istorice sau de arhitectură ;
· amplasarea, montarea şi întreţinerea cabinelor de toaletă se va face fără distrugerea pavimentului.

Dimensiuni minime : 

· Lăţime interior  : minim 1,00 x 1,00 m

· Inălţime în interior :  minim 2,20 m

· Capacitate rezervor dejecţii : minim 200 litri

       Condiţii de calitate :
· Cabinele ecologice prevăzute la punctul 1.1 trebuie să fie menţinute zilnic complete, fără elemente lipsă  şi să nu fie degradate şi vor fi întreţinute conform contractului.
· Se vor respecta întocmai toate tehnologiile de execuţie pentru acest tip de prestaţie, pentru fiecare tip de cabină folosită, în scopul asigurării condiţiilor de igienă, sănătate şi de protecţie a mediului pe toată durata închirierii cabinelor de toalete ecologice.

· Vor fi utilizate materiale dezinfectante; deodorante, biodegradabile şi diferite nuanţe de parfum care spală, dezinfectează, descompun şi macerează materiile fecale, având avizul sanitar al Ministerului Sănătăţii. Se vor menţiona în ofertă materialele dezinfectante (deodorante, biodegradabile şi diferite nuanţe de parfum care spală, dezinfectează, descompun şi macerează materiile fecale) care vor fi utilizate pentru prestarea serviciului, avizele sanitare aferente acestora urmând a fi prezentate spre verificare achizitorului, inainte de a incepe prestarea acestuia. 
· Cabinele trebuie să aiba uşa, pereţii, planşeul şi platformele curate, spălate şi dezinfectate la interior şi la exterior.
· În exteriorul cabinelor, la loc vizibil, prestatorul va lipi autocolante cu numărul de inventar al platformei, numele prestatorului şi telefoanele non-stop ale dispeceratului propriu, pentru a prelua eventualele sesizări ale populaţiei sau ale achizitorului.

· În cazul deteriorării sau dispariţiei unor părţi componente ale toaletelor, prestatorul va lua măsuri de refacere / înlocuire a acestora pe propria cheltuială.
3.2 Prestatorul va trebui să facă dovada că toaletele ce se vor monta sunt noi. În acest sens, vor fi prezentate în ofertă orice tip de documente din care să reiasă faptul că numărul maxim de toalete care pot fi puse în operă în cadrul serviciului prestat vor fi noi, urmând ca acestea să fie verificate fizic de către reprezentanţii achizitorului, înainte de montare.
3.3 Prestatorul trebuie să deţină şi să prezinte în ofertă:

- acordul Regiei Judeţene de Apă pentru deversarea dejecţiilor;
- acordul Agenţiei Judeţene de Mediu pentru utilizarea substanţelor biodegradabile.

3.4 Prestatorului îi revine întreaga responsabilitate privind prestarea serviciului care face obiectul prezentului caiet de sarcini în condiţiile impuse de legislaţia specifică în vigoare (autorizaţii de mediu, avize, etc)
OBLIGAŢIILE PRESTATORULUI

Obligaţiile prestatorului sunt:

a)
Să pună la dispoziţia achizitorului numărul de cabine de toalete ecologice solicitate, dotate calitativ conform cerinţelor tehnice şi în perfectă stare de funcţionare.
b) Să asigure transportul şi instalarea în locurile stabilite de achizitor a cabinelor de toalete ecologice prevăzute la punctul 1.1. şi să le predea achizitorului pe bază de proces - verbal de predare-primire.
c)  Să asigure vidanjarea, întreţinerea, spălarea şi dezinfectarea fiecărei cabine de toaletă pe întreaga perioada contractată. Prestatorul răspunde de calitatea serviciilor pe care le prestează.
d) Să asigure prestaţia cu respectarea tuturor dispoziţiilor legale în vigoare pentru activităţile specifice serviciului contractat (a normelor sanitare, de mediu etc.).
e) Să reînnoiască orice autorizaţie sau document în termenul legal .
f) Să asigure  zilnic - în sezonul cald precum şi în zilele cu festivităţi efectuarea de servicii (de vidanjare, întreţinere, spălare şi dezinfectare) pentru cabinele de toalete ecologice stabilite de achizitor.
g) Să aibă capacitatea de a deţine, instala şi de a întreţine, la ordinul de lucru al achizitorului, în orice lună a anului, un număr suplimentar de  30 de cabine de toalete ecologice, faţă de numărul minim menţionat la punctul 1. a prezentului caiet de sarcini.

h) Să instaleze în locaţiile indicate prin ordinul de lucru al achizitorului, numărul complet de cabine de toalete solicitate, în termen de maxim 8 ore de la primirea ordinului de lucru.
i) Să prezinte achizitorului, în baza contractului, situaţii de plată lunare în baza procesului verbal de recepţie lunar (Tabel verificare toalete ecologice) încheiat între părţi, precum şi orice alte acte necesare justificative cerute de achizitor.

4. ALTE CLAUZE
5.1 Prestatorul va desemna şi va aduce la cunoştinţa achizitorului persoanele de contact din cadrul societăţii sale care coordonează efectuarea prestaţiei in municipiul Timişoara, precum şi persoana împuternicită să semneze şi să ştampileze procesele verbale (Tabel cu graficul de întreţinere toalete ecologice)  şi situaţiile de plată. De asemenea, prestatorul va pune la dispoziţia achizitorului numerele de telefon la care pot fi contactate, non-stop, aceste persoane desemnate.

5.2 Prestatorul va asigura prin persoana împuternicită să semneze şi să ştampileze procesele verbale la efectuarea controalelor împreună cu reprezentantul achizitorului privind calitatea serviciilor prestate, precum şi modul de rezolvare a reclamaţiilor, dacă acestea există. 
5.3 Nu se va percepe taxă de utilizare a toaletelor.

5.4 Prestatorul trebuie să aibă capacitatea de a instala în termen de maxim 24 ore de la comanda achizitorului un număr de 40 de cabine de toalete ecologice la care să asigure întreţinerea.

5.5 Să instaleze în locaţiile indicate de către achizitor, numărul de cabine de toalete solicitate.
5.6 Să intervină în termen de maxim 4 ore de la primirea oricărei reclamaţii sau sesizări, telefonice sau scrise, pentru remedierea oricărei avarii, defecţiuni sau vandalizări la cabinele de toalete ecologice.

5 TERMENUL DE EXECUŢIE
Serviciul se va presta pe o perioadă de 48 luni de la semnarea acordului-cadru.

